*Projekts*

LATVIJAS REPUBLIKAS MINISTRU KABINETS

2017. gada \_\_.\_\_\_\_\_\_\_\_\_\_ Noteikumi Nr.\_\_\_\_\_\_

Rīgā (prot. Nr. .§)

### ****Grozījums Ministru kabineta 2006. gada 30. maija noteikumos Nr. 443****

### “Valsts pētījumu programmu pieteikšanas, ekspertīzes

### un finansēšanas kārtība”

Izdoti saskaņā ar

Zinātniskās darbības likuma

 35. panta otro daļu

Izdarīt Ministru kabineta 2006. gada 30. maija noteikumos Nr. 443 “[Valsts pētījumu programmu pieteikšanas, ekspertīzes un finansēšanas kārtība](http://m.likumi.lv/doc.php?id=137902)” (Latvijas Vēstnesis, 2006, 95. nr.; 2008, 195. nr., 2009, 98. nr.; 2013, 230. nr.) grozījumu un papildināt noteikumus ar 47. punktu šādā redakcijā:

“47. Ar Ministru kabineta 2014. gada 7. oktobra rīkojumu Nr. 558 “Par valsts pētījumu programmām” apstiprināto programmu “Energoefektīvi un oglekļa mazietilpīgi risinājumi drošai, ilgtspējīgai un klimata mainību mazinošai energoapgādei (LATENERGI)”, “Latvijas ekosistēmu vērtība un tās dinamika klimata ietekmē (EVIDEnT)”, “Daudzfunkcionālie materiāli un kompozīti, fotonika un nanotehnoloģijas (IMIS2)”, “Kiberfizikālās sistēmas, ontoloģijas un biofotonika drošai&viedai pilsētai un sabiedrībai (SOPHIS)”, “Biomedicīna sabiedrības veselībai (BIOMEDICINE)”, “Meža un zemes dzīļu resursu izpēte, ilgtspējīga izmantošana – jauni produkti un tehnoloģijas (ResProd)”, “Lauksaimniecības resursi ilgtspējīgai kvalitatīvas un veselīgas pārtikas ražošanai Latvijā (AgroBioRes)”, “Inovatīvi risinājumi sociālajā telerehabilitācijā Latvijas skolās iekļaujošās izglītības kontekstā (INOSOCTEREHI)”, “Tautsaimniecības transformācija, gudra izaugsme, pārvaldība un tiesiskais ietvars valsts un sabiedrības ilgtspējīgai attīstībai – jaunas pieejas ilgtspējīgas zināšanu sabiedrības veidošanai (EKOSOC\_LV)”, “Latvijas kultūras tradīciju ilgtspēja inovatīvā vidē (Habitus)”, kā arī ar Ministru kabineta 2014. gada 7. oktobra rīkojumu Nr. 559 “Par papildu valsts pētījumu programmām” apstiprināto programmu “Inovatīvi materiāli un viedās tehnoloģijas vides drošumam (IMATEH)”, “Nākamās paaudzes informācijas un komunikācijas tehnoloģiju (IKT) pētniecības valsts programma (NexIT)”, “Inovācija un ilgtspējīga attīstība: Latvijas pēckrīzes procesi globālā kontekstā (SUSTINNO)” un “Letonika – Latvijas vēsture, valoda, kultūra, vērtības” izpildes termiņu var pagarināt uz laiku līdz 12 mēnešiem pēc Ministru kabineta apstiprināto prioritāro virzienu zinātnē 2014. – 2017. gadam termiņa beigām. Komisija šādu lēmumu par šajā punktā minētās programmas izpildes termiņa pagarinājumu pieņem pēc programmas vadītāja iesnieguma par programmas izpildes termiņa pagarināšanu saņemšanas.”

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs: Izglītības un zinātnes ministrs Kārlis Šadurskis

Vizē: Valsts sekretāre Līga Lejiņa

03.10.2017. 16:08

330

Depkovska, 67047772

[anita.depkovska@izm.gov.lv](mailto:anita.depkovska@izm.gov.lv)